АҞӘА, абҵара 15— Sputnik. Урыстәылатәи атуристцәа ииасыз ашықәс азы Таиланд абиуџьет иазынрыжьит миллиард доллар рҟынӡа аԥара, ҳәа иҳәеит Урыстәыла ахада Владимир Путин Таиланд аԥыза-министр Праиут Чан-Оча даниԥылоз ҳәа аанацҳауеит РИА Новости.
"Урыстәылаа ииасыз ашықәс аан рыԥсшьараамҭазы Таиланд ҩ-миллион доллар аҟынӡа аанрыжьит", - ҳәа иҳәеит Путин.
Урыстәылеи Таиланди реизыҟазаашьа акыр иҭышәынтәаланы имҩаԥысуеит, Урыстәылаа уахь рыԥсшьарамшқәа рхыгаразы рцара ус шакәу шьақәнарӷәӷәоит ҳәа азгәеиҭеит Урыстәыла ахада.
Таитәи аԥыза-министр иакәзар аҳәынҭқаррақәа рыбжьара атауареикәыршара 50% рыла иацлеит иҳәеит.
"26% еиҳахеит Таиланд иаҭааз урыстәылатәи атуристцәа рхыԥхьаӡара", — иҳәеит Чан-Оча.
Иара убасгьы далацәажәеит Таиланди Урыстәылеи ашәарҭадара аусхк аҟны русеицура.